Заслаўскі павет

Засла́ўскі (Ізясла́ўскі) павет — адміністрацыйная адзінка ў складзе Валынскай губерні Расійскай імперыі, якая існавала з 1795 года па 1923 год. Адміністрацыйны цэнтр — горад Заслаўль.

 Гісторыя 
Павет утвораны ў 1795 годзе ў складзе Валынскага намесніцтва. У 1797 годзе павет увайшоў у склад Валынскай губерні. У 1923 годзе павет быў расфарміраваны, на яго тэрыторыі створаны Ізяслаўскі раён Шапятоўскай акругі.

 Насельніцтва 
Паводле перапісу 1897 года насельніцтва павета складала 208 742 чалавекі, у тым ліку ў горадзе Заслаўль — 12 611 жыхароў.

 Нацыянальны склад 
Нацыянальны склад паводле перапісу 1897 года:
 украінцы (маларосы) — 160 449 чал. (76,9 %),
 яўрэі — 27 713 чал. (13,3 %),
 палякі — 14 608 чал. (7,0 %),
 рускія (вялікаросы) — 3661 чал. (1,8 %),

 Адміністрацыйны падзел 
У 1913 годзе ў склад павета ўваходзілі 16 валасцей:
 № воласць адміністрацыйны цэнтр 1. Антанінская воласць с. Антаніны 2. Бутавецкая воласць с. Бутаўцы 3. Белагародская воласць м. Белагародка 4. Грыцаўская воласць м. Грыцаў 5. Жукаўская воласць с. Жукаў 6. Заслаўская воласць г. Заслаўль 7. Лабунская воласць м. Лабунь 8. Міхнаўская воласць с. Міхнаў 9. Навасельская воласць с. Новае Сяло 10. Славуцкая воласць м. Славута 11. Судзілкаўская воласць м. Судзілкаў 12. Сульжынская воласць с. Сульжын 13. Цярнаўская воласць с. Цярнаўка 14. Харавецкая воласць с. Харавец 15. Хролінская воласць с. Хроліны 16. Шапятоўская воласць м. Шапятоўка

 Спасылкі